**Wessels Have**

**Beslutningsreferat af bestyrelsesmøde nr. 13 d. 9. marts 2015**

Til stede: Kirsten Geert Jensen (fmd.), Lisser Rye Ejersbo, Karl-Heinz Pogner , Niels Grunnet.

Merete Kock var indbudt til mødet, men havde meldt afbud. Det blev besluttet ikke at holde et erstattende møde.

1. **Referat af bestyrelsesmøde nr. 12 blev godkendt.**
2. **Vedr. tilstandsrapporten fra Øllgaard:**

KGJ orienterede om arbejdet med sikring af kælderen ved oversvømmelser.

Det blev besluttet at fjerne posten ”Altandøre, smøring og nye lister” på 110 000,- kr. fra vedligeholdelsesbudgettet for 2015, da arbejdet falder ind under projektet med udskiftning af tætningslister.

Vedligeholdelsesopgaver i øvrigt for 2015 samles af KGJ til næste bestyrelsesmøde.

Belastning af betonsøjler som følge af udskiftning af altandæk med beton/fliser/klinker og evt. problemer ved plastikmaling af altanlofter skal undersøges. NG kommer med forslag til spørgeskema til kortlægning af forekomsten.

Der synes at herske nogen uklarhed om hvilke arbejder og ændringer det er tilladt ejerne/lejerne selv at udføre uden bestyrelsens godkendelse, samt hvilke arbejder man kan forvente at ejendommens personale er behjælpelig med. K-HP udarbejder forslag til beskrivelse.

1. **Tætningslisteprojektet.**

KGJ orienterede om projektets stade og om kritikken på den ekstraordinære generalforsamling af tætningslister på gadedøren i Helsingborggade 7. Ved efterfølgende besigtigelse blev det konstateret, at der var sat klamper i tætningslisten, som derved var ødelagt. Det vides ikke hvem der har sat klamperne i (det er ikke Sten Byberg) og tætningslisten er nu udskiftet.

1. **Altandørsprojektet.**

KGJ checker med Lars hvad den øjeblikkelige status er.

KGJ skal bede Hjortskov informerer de berørte parter.

1. **Budget 2015.**

KGJ og LRE udarbejder forslag.

Det blev besluttet at anskaffe ny fejemaskine. Lars og Per kommer med forsalg til LRE til næste bestyrelsesmøde.

1. **Hjemmeside/digital strategi**.

NG udarbejder forslag til meddelelse om at vi skifter administrator.

1. **Grundfonden.**

Efter vedtagelse på den ekstraordinære generalforsamling om reetablering af Grundfonden, kan udskiftning af altankasser på 1. sal sættes i gang. NG laver udkast til tilbud (med betingelse at brædderne kan skiftes enkeltvis).

1. **Haven**

Administrators notat om Wessels Minde blev gennemgået og vi var enige om, at det skal fortolkes således, at WH’s bestyrelse har indstillingsretten til WH’s repræsentanter i WM’s bestyrelse, og at de valgte repræsentanter i WM’ bestyrelse sidder valgperioden ud, uanset at disse eventuelt har forladt deres respektive bestyrelser.

Det skal undersøges, om den ordinære generalforsamling i WM kan flyttes til efter WH’s ordinære general forsamling (KGJ).

1. **Sommerfest.**

KGJ og LRE skriver oplæg til opslagstavle om sommerfest d. 22. august 2015 med opfordring til ejere om at deltage i planlægningen. Budget 4-5 000,- kr.

1. **Næste møde**: 13. april 2015 kl. 19:00.